BJP-কে ভয় পাবেন না। দলকে চাঙ্গা রাখতে নারদ-কাণ্ডে অভিযুক্ত নেতানেত্রীদের মঞ্চে দাঁড় করিয়েই বার্তা দিলেন মমতা বন্দ্যোপাধ্যায়। BJP-র বিরুদ্ধে রাজনৈতিক
 ওয়েব ডেস্ক: BJP-কে ভয় পাবেন না। দলকে চাঙ্গা রাখতে নারদ-কাণ্ডে অভিযুক্ত নেতানেত্রীদের মঞ্চে দাঁড় করিয়েই বার্তা দিলেন মমতা বন্দ্যোপাধ্যায়। BJP-র বিরুদ্ধে রাজনৈতিক
ষড়যন্ত্রের অভিযোগ করলেন। কর্মীদের ঐক্যবদ্ধ লড়াইয়ের ডাক দিলেন দলনেত্রী। লোকসভায় চতুর্থ বৃহত্তম দল। সেই দলের বারো জন প্রথমসারির নেতানেত্রীর বিরুদ্ধে FIR। নারদ-অস্বস্তি কিছুতেই ঝেড়ে ফেলতে পারছে না তৃণমূল। এই অবস্থায় নেতাজি ইন্ডোরে সাংগঠনিক নির্বাচনে দলের সাহসী মুখ তুলে ধরার চেষ্টা করলেন মমতা বন্দ্যোপাধ্যায়।  সিবিআই সূত্রে খবর, নারদ মামলার FIR-এ যাঁদের নাম আছে খুব দ্রুত তাঁদের ডাক পড়তে চলেছে। রাজনৈতিক মহল বলছে, কঠিন সময়ে অভিযুক্তদের পাশে দাঁড়িয়ে শুধু তাঁদেরই নয়, গোটা দলকেই চাঙ্গা করতে চাইলেন তৃণমূল নেত্রী। শুধু নারদ নয়, চিটফান্ড-দুর্নীতিতে অভিযুক্ত নেতাদেরও পাশে দাঁড়িয়েছেন মমতা। নারদ-মামলায় সুপ্রিম কোর্টের আইনজীবীদের পরামর্শ নিতে সোমবার দিল্লি যাচ্ছেন মুকুল রায়-মলয় ঘটক।সিবিআইয়ের ফাঁস আরও চেপে বসলে, বিজেপি সেই সুযোগে তাঁর দলকে যে দুর্বল করার চেষ্টা করবে তা নেত্রীর বিলক্ষণ জানা। রাজনৈতিক মহলের মতে পরিস্থিতি আগাম আঁচ করেই এ দিন দলের সব স্তরের নেতাকর্মীদের সাহস যোগানোর চেষ্টা করলেন মুখ্যমন্ত্রী।